**Cicada 3301** je organizácia ktorá doposiaľ zverejnila tri kolá hádaniek na stránke 4chan, v rokoch 2012 až 2014. Spojenie Cicada 3301 si vyslúžila kvôli obrázkom cikád, ktoré sa v ich hádankách vyskytovali, a podpisu, "3301". Ich hádanky sa výrazne zameriavali na bezpečnosť údajov, kryptografiu, steganografiu a internetovú anonymitu. Každé jedno kolo na záver obsahovalo súradnice na miesta v niekoľkých štátov a zemí s plagátmi cikády a QR kódom. Táto séria hádaniek sa prezýva ako *„najprepracovanejšia a najzáhadnejšia hádanka internetového veku"* a je uvedená ako jeden z *„top 5 najstrašidelnejších, nevyriešených záhad internetu"* v The Washington Post. Sú teórie, že hádanky sú náborovým nástrojom pre NSA, CIA, MI6, „slobodomurárske sprisahanie" alebo skupinu kybernetických žoldnierov. Iní uviedli, že Cicada 3301 je hra s alternatívnou realitou, hoci žiadna spoločnosť ani jednotlivec sa ju nepokúsili speňažiť. Niektorí z finálových súťažiacich veria, že Cicada 3301 je pozostatkom hnutia Cypherpunk z konca 80. a 90. rokov. Podľa informácií sa podarilo ***Cicade 3301*** nájsť dokopy desať inteligentných jedincov, z toho sú známi len ***Marcus Wanner*** a ***Joel Erikkson***.

Poslanie
--------

Stanoveným účelom týchto hádaniek bolo naverbovanie "*vysoko inteligentných jedincov*" do organizácie. Avšak, konečný účel je doteraz neznámy. Niektorí tvrdia že, Cicada 3301 je tajná spoločnosť s cieľom zdokonaliť kryptografiu, súkromie a anonymitu. Iní tvrdia že, táto organizácia je vlastne kult alebo sekta.

Prvá hádanka
------------

  

Prvá hádanka organizácie sa objavile na webe 4chan *4. januára 2012*, kde bol neznámym používateľom **3301** pridaný obrázok oznamujúci že hľadá vysoko inteligentných ľudí, ktorým sa podarí nájsť skrytú správu v obrázku. Netrvalo dlho a len niekoľko minút po zverejnený súboru už niekto zistil, že obrázok stačí otvoriť ako textový dokument, v ktorom bolo možné nájsť ďalšiu šifru. Tá odkazovala na internetový odkaz s obrázkom kačice, ktorý odkazoval na ďalší obrázok. V ňom už boli odkazy na stránku Reddit a súradnice ku knihe. Po šifrovaní sa zistilo, že ide o knihu **Mabinogon**, kde sa použitím šifrovacej metódy *stránka-riadok-písmeno* dala nájsť ďalšia indícia- tentoraz to bolo telefónne číslo s vopred nahranou správou. Tá po vytočený čísla riešiteľovi oznámila, že ak chce nájsť ďalšiu indíciu, musí nájsť zvyšné dve čísla, spolu ich vynásobiť s číslom 3301 a na koniec výsledku pridať .com.

Týmito chýbajúcimi číslami boli čísla *509* a *503*, teda šírka a výška pôvodného obrázku. Po pridaní .com za výsledok *845145127* ste boli presmerovaní na stránku s odpočtom 84 hodín a obrázok cikády. Po skončení odpočtu stránka ukázala geografické súradnice, ktoré sa odkazujú na reálne miesta v Poľsku, Francúzku a iných ďalších štátov. Jednalo sa o zdrapy papiera prilepené na pouličné osvetlenie, na ktorých sa nachádzala cikáda, resp. logo organizácie a QR kód. Ten odkazoval na stránku s úryvkami z knihy Agriba: The book of a death od spisovateľa Willaima Gibsona. V texte sa nachádzala šifra - ***sq6wmgv2zcsrrix6t.onion*** - ktorý odkazovala na špeciálny webový prehliadač Onion Web. V odkaze sa nachádzala správa, ktorá od ľudí požadovala, aby si otvorili svoj hot mail účet. Tam našli správu plnú náhodných slov a ukrytou šifrou. Po mesiaci sa Cicada 3301 ozvala na 4chan-e so správou, že našla ľudí, ktorých hľadala. Napísala, že zámerom hádaniek bolo zlepšiť bezpečnosť a súkromie v oblasti internetu.

#### *Marcus Wanner*

Prvú hádanku z roku 2012 vyriešil *Marcus Wanner*. Tvrdil že, tí účastníci, ktorí vyriešili hádanky sa museli vyjadriť k témam ohľadom slobody slova na internete, online súkromí, slobode a potláčaní cenzúry. Tí, ktorých osobný názor sa zhodoval s názorom organizácie, boli pozvaní na osobné fórum. Tam dostali pokyny na dokončenie projektu, ktorí bol určení na podporu ideí organizácie. Svoju prácu prácu na metóde všeobecného dešifrovania nedokončil a webová stránka bola zmazaná.

Druhá a tretia hádanka
----------------------

Po roku sa Cicada 3301 objavila so zložitejšou a podobnou hádankou tej prvej. Tentokrát sa v hádankách nachádzal aj zvukový súbor, **The Instar Emergence**. Ten odkazoval na Twitter účet s jediným tweetom a to obrázkom s abecednou tabuľkou rôznych znakov, ktorá mala poslúžiť ako pomôcka na dešifrovanie „niečoho". Rovnako aj v druhom kole boli v rôznych štátoch rozmiestené plagáty s QR kódom, no aké hádanky nasledovali potom, sa už nevie. Vie sa, že boli vybraný ďalší inteligentný jedinci, no správa od autorov hádaniek sa tentokrát neobjavila. V roku 2015 sa objavila ďalšia hádanka a začalo tretie, zatiaľ posledné a najťažšie kolo. Ani to sa však veľmi nelíšilo od predošlých kôl. Opäť sa mala nájsť šifra, ktorá odkazovala na knihu a tá na internetovú stránku. 

Hádanka ale teraz odkazovala na knihu **Liber Primus** **(Prvá Kniha)**, ktorej autor bol neznámy. Nachádzali sa tam ale ilustrácie cikád a znaky, ktoré sa nachádzali aj na tabuľke, ktorá teraz mala poslúžiť ako pomôcka na preloženie knihy. Preto je pravdepodobné, že knihu zrejme napísal zakladateľ ***Cicady 3301***. Keďže sa správa od tvorcov dlho neobjavovala, začalo sa diskutovať, že kniha musí byť preložená celá, čo neskôr aj tvorcovia v roku 2016 potvrdili. Svojou poslednou správou tiež upozornili, že ich hádanky sú označené tzv. PGP podpisom.

Zvukové súbory
--------------

V hádankách sa tiež nachádzali dve hudobné nahrávky, ***"The Instar Emergence"*** a ***"Interconnectedness"***. Žiadna z nich však nie je súčasťou štandardného repertoáru a nie sú identifikovaní ich skladatelia ani interpreti. 

Umelci Rick Steff a Roy Berry zo skupiny Lucero zaradili pieseň inšpirovanú cikádou 3301 na svoj vedľajší album *Superfluidity.* Hudobné video, ktoré režíroval Charlie Fasano, obsahovalo umeleckú prácu prevzatú z knihy Liber Primus od ***Cicada 3301***. 

Japonský umelec **かめりあ** (*Camellia*) zaradil na svoj album ***U.U.F.O.*** pieseň inšpirovanú *cikádou 3301*.

Pop kultúra
-----------

Námorníctvo Spojených štátov vydalo v roku 2014 kryptografickú výzvu založenú na náborových hádankách ***Cicada 3301***. Pomenovali ju ***Project Architeuthis***.

Zápletka „*Nautilus-u*", epizóda televíznej show Person of Interest z *30. septembra 2014*, obsahovala rozsiahlu hru veľmi podobnú hádankám ***Cicada 3301***. Obidve obsahujú sériu celosvetových **kryptografických hádaniek**, ale ako už názov napovedá, tieto obsahujú namiesto **loga cikády** obrázok **mušle nautila**. Tvorca *Person of Interest* Jonathan Nolan a producent Greg Plageman v rozhovore uviedli, že ***Cicada 3301*** bola inšpiráciou pre epizódu: "*Epizóda 2, som obzvlášť fascinovaný touto témou*. *Vyhľadajte si Cicada 3301 na internete*. *Je to veľmi zaujímavý koncept, ktorý sme potom vložili do väčšieho príbehu, ktorý sa spája s našou show."*

***Cicada 3301*** sa stala predlohou komediálnemu thrilleru z roku 2021 ***Dark Web: Cicada 3301***. V réžii Alana Ritchsona, ktorý napísal scenár spolu s Joshuom Montcalmom, hrajú Jack Kesy, Conor Leslie, Ron Funches, Kris Holden-Ried, Andreas Apergis a Ritchson. Film sleduje hackera, ktorý sa zúčastňuje náborovej hry Cicada, zatiaľ čo sa vyhýba NSA.

Vo videohre Assassin's Creed Origins sa člen civilizácie ***Isu*** odvoláva na ***Cikádu***, keď rozpráva o záhadách histórie.

Návod
-----

Toto je podrobný a úplný *návod/riešenie/zápis* prvých hádaniek ***Cicada 3301*** a odkazy na nástroje, ktoré potrebujete na ich *dekódovanie*.

Referencie
----------

1. 1 2 3   The internet mystery that has the world baffle over its difficulty. *The Daily Telegraph*, 25 November 2013. Dostupné online [cit. 2013-11-25].
2. 1 2  LIPINSKI, Jed. *Chasing the Cicada: Exploring the Darkest Corridors of the Internet* [online]. Mental\_Floss. Dostupné online. Archivované 2015-09-20 z originálu.
3. ↑  ERNST, Douglas. Secret society seeks world's brightest: Recruits navigate 'darknet' filled with terrorism, drugs. *The Washington Times*, November 26, 2013. Dostupné online [cit. 2013-12-13].
4. ↑  BELL, Chris. Cicada 3301 update: the baffling internet mystery is back. *The Daily Telegraph*, 7 January 2014. Dostupné online [cit. 2014-01-10].
5. ↑  SCOTT, Sam. Cicada 3301: The most elaborate and mysterious puzzle of the internet age. *Metro*, 16 December 2013. Dostupné online [cit. 2013-12-16].
6. ↑  DEWEY, Caitlin. Five of the Internet's eeriest, unsolved mysteries. *The Washington Post*, 21 May 2014. Dostupné online [cit. 2014-05-02].
7. ↑   Is mystery internet challenge a recruiting tool for the CIA?. *Channel 4 News*, 27 November 2013. Dostupné online [cit. 2013-11-27].
8. ↑  VINCENT, James. Masonic conspiracy or MI6 recruitment tool? Internet mystery Cicada 3301 starts up again. *The Independent*, 7 January 2014. Dostupné online [cit. 2017-10-02].
9. ↑   *Cicada 3301: An Internet Mystery* [online]. LEMMiNO. Dostupné online.
10. 1 2  ttps://www.youtube.com/watch?v=P71o4ofhyys
11. ↑   *Cracking the Code of Cicada 3301| EPISODE 1* [online]. [Cit. 2022-12-30]. Dostupné online.
12. ↑   *Cicada 3301: The Instar Emergence* [online]. [Cit. 2022-12-30]. Dostupné online.
13. ↑   *Cicada 3301: Interconnectedness* [online]. [Cit. 2022-12-30]. Dostupné online.
14. ↑   *U.U.F.O. by かめりあ(Camellia)* [online]. かめりあ(Camellia), [cit. 2022-12-30]. Dostupné online. (po anglicky)
15. ↑   *US Navy attempting to recruit cryptologists through Facebook game* [online]. www.telegraph.co.uk, [cit. 2022-12-31]. Dostupné online.
16. ↑  STANLEY, T. L.. *The U.S. Navy Wants You -- To Solve This Puzzle* [online]. Mashable, 2014-04-29, [cit. 2022-12-31]. Dostupné online. (po anglicky)
17. ↑   *Person Of Interest: "Nautilus"* [online]. The A.V. Club, 2014-10-01, [cit. 2022-12-31]. Dostupné online. (po anglicky)
18. ↑   *PERSON OF INTEREST Season 4: Greg Plageman and Jonathan Nolan Tease a Cold War, the Loss of Sanctuary, and More - Give Me My Remote : Give Me My Remote* [online]. www.givememyremote.com, [cit. 2022-12-31]. Dostupné online.
19. ↑  HIPES, Patrick; HIPES, Patrick. *Phreaker Films Launches With Silicon Valley VC Cash; Alan Ritchson To Run It* [online]. 2018-03-07, [cit. 2022-12-31]. Dostupné online. (po anglicky)
20. ↑  RAMOS, Dino-Ray; RAMOS, Dino-Ray. *Grindstone Acquires Alan Ritchson’s Comedy-Thriller ‘Cicada 3301’* [online]. 2020-09-10, [cit. 2022-12-31]. Dostupné online. (po anglicky)
21. ↑  ADAMS, Tim. *Dark Web: Cicada 3301 Red-Band Trailer Recruits Titans Stars (Exclusive)* [online]. CBR, 2021-01-13, [cit. 2022-12-31]. Dostupné online. (po anglicky)
22. ↑  PRICE, Jason. '*DARK WEB: CICADA 3301' — Cyber-Thriller Starring Alan Ritchson Hits Digital and On Demand On March 12!* [online]. 2021-01-14, [cit. 2022-12-31]. Dostupné online. (po anglicky)
23. ↑   *Cicada 3301 moment - Assassin's Creed Origins* [online]. [Cit. 2022-12-31]. Dostupné online.